LUISTERBOEK: Hykie Berg: My storie van hoop | Netwerk24
LUISTERBOEK: Hykie Berg: My storie van hoop
Intekenare kon in Mei na Hykie Berg se outobiografie op Netwerk24 luister.
Hykie Berg: My storie van hoop was Netwerk24 se luisterboek van die maand. Intekenare kon tot 31 Mei gratis na 'n voorlesing daarvan op Netwerk24 luister.
Hykie Berg was op die kruin van die golf – hy was 'n suksesvolle akteur en in die oë van die wêreld het hy alles gehad wat 'n mens kon begeer. Tot die dag dat hy iemand in 'n badkamer op stel dwelms sien gebruik het en so hard teruggeval het in sy ou gewoontes dat hy by die dood omgedraai het. Hierdie boek volg hom deur die dwelmhole van Hillbrow na Botswana en na waar hy uiteindelik tot stilstand kom, in 'n veiligheidsel in die Weskoppies- psigiatriese hospitaal. Hier kom red God hom van 'n gewisse dood. 'n Verhaal van God se groot genade en 'n getuigskrif dat Hy ons nie die rug toekeer nie.
Hykie Berg is in Pretoria gebore en het daar skoolgegaan. Hy het drama studeer en was te sien in TV-­reekse soos Egoli, Binnelanders en rolprente soos Dis ek, Anna. In 2011 het hy aan Survivor South Africa deelgeneem en die reeks gewen. Hy is passievol daaroor om mense te help wat in verslawing verval het. Hy bly in Johannesburg.